cyanic-selkie/wikianc huggingface dataset:
Ուիլբուր Սմիթ
Ընտանիք
Ուիլբուր Սմիթը չորս անգամ եղել է ամուսնացած։ Առաջին անգամ ամուսնացել է 1964 թվականի օգոստոսին Ժուել Սլաբերտի հետ, բայց որոշ ժամանակ անց նրանք ամուսնալուծվել են։ Այս ամուսնությունից նա ունի երկու երեխա, տղան՝ Շոան և աղջիկը՝ Կրիստինան։ 1971 թվականի փետրվարին նա ամուսնացել է Դանիելա Անտուանտա Թոմասի հետ, ում հետ ապրել է մինչև կնոջ մահը՝ 1999 թվականի դեկտեմբեր. նա մահացել է ուղեղի քաղցկեղից։ 2000 թվականի մայիսին ամուսնացել է Տաջիկստանից Մոխինիսո Ռախիմիվայի հետ, որին էլ նվիրվում են բոլոր գրքերը։
Ծանոթագրություններ
Կատեգորիա:Հարավաֆրիկացի գրողներ Կատեգորիա:Հարավաֆրիկացի սցենարիստներ
Լիպիցի (գյուղ, Սերպուխովսկի շրջան)
Լիպիցի (Липицы), գյուղ Ռուսաստանի, Մոսկվայի մարզի Սերպուխովսկի շրջանի կազմում։
Բնակչությունը 2006 թվականին գրանցված տվյալներով կազմում էր 2572 մարդ։
Արտաքին հղումներ
Կատեգորիա:Ռուսաստանի գյուղեր Կատեգորիա:1702 թվականին հիմնադրված բնակավայրեր Կատեգորիա:Ռուսաստանի Մոսկվայի մարզի Սերպուխովսկի շրջանի բնակավայրեր
Սուիտ Գրես շրջան (Մոնտանա)
Սուիտ Գրես շրջան (Sweet Grass County), ԱՄՆ Մոնտանա նահանգի 56 վարչական միավորներից մեկը։ Ընդհանուր տարածությունը 4.804 կմ² է, բնակչությունը՝ 3.609 մարդ (2000 թ. տվյալներով)։ Շրջկենտրոնն է Բիգ Թիմբեր բնակավայրը։ Կազմավորվել է 1895 թ.։
Կատեգորիա:Մոնտանայի շրջաններ
Բողոքի ցույցեր Ղրղզստանում (2020)
2020 թվականի Ղրղզստանում բողոքի ցույցերը սկսվել են 2020 թվականի հոկտեմբերի 5-ին՝ ի պատասխան 2020 թվականի խորհրդարանական ընտրությունների, որոնք բողոքողների կողմից ընդունվել են որպես անարդար ։ Ընտրությունների արդյունքները չեղյալ են հայտարարվել 2020 թվականի հոկտեմբերի 6-ին ։
Հոկտեմբերի 5
Բողոքի ակցիաները սկսվել են երկուշաբթի՝ 2020 թվականի հոկտեմբերի 5-ին, 1000 մարդու բազմությունից, որը երեկոյան Բիշքեկում (Ղրղզստանի մայրաքաղաք) աճել է առնվազն մինչև 5000 մարդու՝ ի նշան 2020 թվականի խորհրդարանական ընտրություններում ձայների կեղծման։ Մութն ընկնելուց հետո, ոստիկանները Ալա-Տուո հրապարակում արցունքաբեր գազով և ջրցան մեքենաներով հեռացրել են ցուցարարներին հրապարակից, պնդվում է որ ցուցարարները քարերով հարձակվել են ոստիկանության աշխատակիցների վրա և նրանցից երկուսին վիրավորել ։
Հոկտեմբերի 6
Երեքշաբթի, 2020 թվականի հոկտեմբերի 6-ի առավոտյան, ցուցարարները հետ են վերցրել վերահսկողությունը Բիշքեկի կենտրոնում գտնվող Ալա-Թու հրապարակում ։ Նրանց հաջողվել է նաև գրավել մոտակայքում գտնվող Սպիտակ տան և Գերագույն խորհրդի շենքերը՝ պատուհաններից թուղթ նետելով և հրկիզելով դրանք մտնելով նաև նախագահի աշխատասենյակները։ Մեկ ցուցարար զոհվել է, ևս 590 մարդ վիրավորվել ։ Բացի այդ, նրանք բանտից ազատ են արձակել նախկին նախագահ Ալմազբեկ Ատամբաևին ։
Հոկտեմբերի 6-ին, բողոքի ցույցերից հետո, երկրի ընտրական մարմինները չեղյալ են հայտարարել խորհրդարանական ընտրությունների արդյունքները ։ Կենտրոնական ընտրական հանձնաժողովի անդամ Գյուլնարա Ջուրաբաևան նաև պարզել է, որ հանձնաժողովը քննարկում է ինքնալուծարման հարցը։
Միևնույն ժամանակ ընդդիմադիր խմբերը հայտարարել են մայրաքաղաքում կառավարական շենքերի գրավումից հետո իշխանության գալու մասին, ինչի արդյունքում մի քանի նահանգապետեր, ինչպես հաղորդվում է, հրաժարական են տվել ։ Նախագահ Սորոնբայ Ժեենբեկովն BBC-ին ասել է, որ ինքը «պատրաստ է պատասխանատվությունը փոխանցել ուժեղ առաջնորդներին» ։
Հավանաբար, բողոքի ակցիայի ճնշման պատճառով, վարչապետ Կուբաթբեկ Բորոնովը հրաժարական է տվել՝ որպես նոր խոսնակի պաշտոնում նշելով խորհրդարանական պատգամավոր Մկտիբեկ Աբդիլդաևին ։
Հոկտեմբերի 7
Մինչդեռ ղրղըզ խորհրդարանականները սկսել են իմփիչմենթի ընթացակարգը Ժեենբեկովի նկատմամբ, հայտնել Է ընդդիմադիր «Աթա-Մեքեն» կուսակցության խորհրդարանական Կանիբեկ Իմանալիևը ։
Հոկտեմբերի 9
Ժեենբեկովը արտակարգ դրություն Է հայտարարել՝ հրահանգելով զորքեր մտցնել Բիշքեկ։ Բախումների են եղել ոստիկանների և ցուցարարների միջև։ Ժեենբեկովը պաշտոնապես ընդունել է Բորոնովի հրաժարականը։
Հոկտեմբերի 10
Ղրղզստանի հատուկ նշանակության ջոկատը ձերբակալել է նախկին նախագահ Ալմազբեկ Ատամբաևին ։
Խորհրդարանի նախկին պատգամավոր Սադիր Ժապարովը, որը հոկտեմբերի 5-ին ազատ է արձակվել բանտից բողոքողների կողմից, խորհրդարանի կողմից ընտրվել է ժամանակավոր վարչապետ ։
Հոկտեմբերի 13
Գերագույն խորհրդի նոր խոսնակ է ընտրվել Կանատ Իսաևը, քանի որ այդ պաշտոնի այլ հավակնորդներ չեն եղել ։ Խորհրդարանը հավանություն է տվել Ժեենբեկովի կողմից արտակարգ դրության երկրորդ հայտարարության։ Նախագահ Ժեենբեկովը պաշտոնապես մերժել է Սադիր Ժապարովի թեկնածությունը վարչապետի պաշտոնում ։
Հոկտեմբերի 15
Սոորոնբայ Ժեենբեկովը հրաժարական է տվել Ղրղզստանի նախագահի պաշտոնից՝ փորձելով վերջ դնել քաղաքական հուզումներին, ինչպես նաև հայտարարել է, որ Ջապարովին և այլ քաղաքական գործիչներին կոչ է անում իրենց կողմնակիցներին դուրս բերել երկրի մայրաքաղաքից և Բիշքեկցիներին վերադարձնել խաղաղ կյանքի ։
Չինաստան
Հոկտեմբերի 7-ին Չինաստանի Արտաքին գործերի նախարարության խոսնակ Հուա Չունինգը ասել է. «Որպես բարեկամ հարևան և համապարփակ ռազմավարական գործընկեր՝ Չինաստանը անկեղծորեն հուսով է, որ Ղրղզստանի բոլոր կողմերը կարող են հարցը լուծել ըստ օրենքի՝ երկխոսության և խորհրդատվության միջոցով» ։
Ռուսաստան
Հոկտեմբերի 7-ին Ռուսաստանի նախագահ Վլադիմիր Պուտինը հայտարարել է, որ իրենք մտահոգված են հարևան Ղրղզստանում տեղի ունեցող քաղաքական հուզումներով և հույս ունեն, որ շուտով կվերադառնա կայունությանը։ Ռուսաստանը նաև հավաստիացրել է, որ կապ է պահպանում հակամարտության բոլոր կողմերի հետ և հուսով է, որ կվերականգնվի ժողովրդավարական գործընթացը ։
Եվրոպական միություն
Եվրոպական միությունը կոչ է արել երկրի բոլոր քաղաքական ուժերին գործել Սահմանադրության շրջանակներում և իրենց տարաձայնությունները կարգավորել խաղաղ ճանապարհով ։
Ծանոթագրություններ
Կատեգորիա:2020 բողոքի ցույցեր Կատեգորիա:Ղրղզստանի պատմություն Կատեգորիա:Բողոքի ակցիաներ Կատեգորիա:Ղրղզստանի քաղաքականություն
Ռազդոլե (գյուղ, Պրիոզյորսկի շրջան)
Ռազդոլե (Раздолье), գյուղ Ռուսաստանի Լենինգրադի մարզի Պրիոզյորսկի շրջանի կազմում։
Բնակչությունը 2007 թվականին գրանցված տվյալներով կազմում էր 1298 մարդ։
Ապուզանուկ
Ապուզանուկ, ասպուզանուկ, աստղածաղկազգիների (բարդածաղկավորներ) ընտանիքի բազմամյա կոճղարմատավոր խոտաբույսերի ցեղ։ Հայտնի է մոտ 1200 (այլ տվյալներով՝ 600), ՀՀ-ում՝ 1 տեսակ՝ ։
(5235) Ժան-Լուպ
(5235) Ժան-Լուպ (Jean-Loup), աստերոիդ աստերոիդների հիմնական գոտում։ Հայտնաբերվել է 1990 թվականի սեպտեմբերի 16-ին Հենրի Հոլտի կողմից Պալոմարում ։
Ապուզանուկ
Ձևաբանություն
Ցողունը կարմրավուն Է, մեկական կամ ճյուղավորվող, բարձր, ՝ 50-175 (200) սմ։ Տերևները եռմասնյա են կամ ամբողջական, նշտարաձև, սղոցաեզր, թավոտ։ Ծաղկաբույլը զամբյուղ Է, ծաղիկները՝ վարդագույն։ Ծաղկում է հունիս-հուլիսին։ Պտուղը փուփուլավոր սերմնապտուղ է։ Դեղաբույս է. պարունակում է էուպարին, սապոնիններ, ճարպայուղ, ներկանյութ։ Արմատների պատրաստուկն օգտագործում են որպես միզամուղ, ճիճվամուղ, խորխաբեր, քրտնաբեր, վերքերն ամոքող միջոց։ Կոճղարմատներից ու տերևներից ստանում են սև և կապույտ ներկեր։
(5235) Ժան-Լուպ
Միջին հեռավորությունը Արեգակից կազմում է 2,296686 ա. մ., առավելագույնը մոտենում է 1,9693 ա. մ. հեռավորության վրա և հեռանում 2,6241 ա. մ. ։ Արեգակի շուրջ մեկ ամբողջական պտույտ է կատարում 1271,31 երկրային օրվա ընթացքում, իր ուղեծրով շարժվելով միջինում 0,283173 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 4,85° անկյուն։
Արտաքին հղումներ
Կատեգորիա:1990 թվականին հայտնաբերված աստղագիտական մարմիններ Կատեգորիա:Հենրի Հոլտի կողմից հայտնաբերված աստերոիդներ Կատեգորիա:Աստերոիդների հիմնական գոտու աստերոիդներ
Ապուզանուկ
Տարածվածությունը Հայաստանում
Տարածված է Լոռու, Տավուշի, Վայոց ձորի, Սյունիքի և այլ մարզերում։ Աճում է գետերի, լճերի ափերին, խոնավ ու ճահճոտ վայրերում։
Կատեգորիա:Բարդածաղկավորներ Կատեգորիա:Դեղաբույսեր Կատեգորիա:Ներկատու բույսեր Կատեգորիա:Թունավոր բույսեր
Մոհամմադ Մոսադեղ
Մոսադեղ, Մոհամմադ (, իրանցի քաղաքական գործիչ, իրավաբան, Իրանի վարչապետը 1951-1953 թվականներին։
1921-1924 թվականներին եղել է նախարար (ֆինանսների, արդարադատության, արտաքին գործերի)։ Եղել է Ազգային ճակատի հիմնադիրներից (1949), որը գլխավորեց իրանական շարժումը նավթի արդյունաբերության ազգայնացման համար։ Վարչապետության տարիներին ընդունել է Իրանի նավթի արդյունաբերությունը ազգայնացնելու օրենքը։ Ձգտել է սահմանափակել շահի իշխանությունը։ 1953 թվականի ռազմական հեղաշրջմամբ Մոսադեղի կառավարությունը տապալվեց, Մոսադեղը բանտարկվեց և այնուհետև աքսորվեց իր կալվածքը։
Ծանոթագրություններ
Կատեգորիա:1879 ծնունդներ Կատեգորիա:1969 մահեր Կատեգորիա:Իրանի քաղաքական գործիչներ Կատեգորիա:Time-ի վարկածով «Տարվա մարդ» ճանաչվածներ Կատեգորիա:Փարիզի համալսարանի շրջանավարտներ Կատեգորիա:Իրանցի գրողներ Կատեգորիա:Դիվանագետներ
Սորդար
Սորդար, գյուղ Արևմտյան Հայաստանում, Բիթլիսի վիլայեթի Մշո գավառում ։ Գտնվում է Մուշ քաղաքից 30 կմ հյուսիս-արևմուտք՝ Մշո Սուրբ Կարապետ վանքից հարավ-արևելք, Արածանիի աջ կողմի վտակներից մեկի հովտում։
Պատմություն
Բնակչությունը կոտորվել կամ տարագրվել է 1915 թվականի Մեծ եղեռնի ժամանակ։
Գյուղը հարկատու էր Մշո Սուրբ Կարապետ վանքին։
Բնակչություն
1882 թվականուն ուներ 406 հայ բնակիչ։ XX դարի սկզբին ուներ 45 տուն բնակիչ։
Տնտեսություն
Բնակչության հիմնական զբաղմունքը անասնապահություն, երկրագործություն և առևտուրն էր։
Պատմամշակութային կառույցներ
Սորդարն ուներ 1294 թվականին կառուցված եկեղեցի ։
Իսրայելի դիվանագիտական առաքելությունների ցանկ
Իսրայելի դիվանագիտական առաքելություններ, աշխարհի տարբեր երկրներում Իսրայելի դիվանագիտական ներկայացուցչությունները։ Ստորև ներկայացված ցանկում ներառված չեն պատվո հյուպատոսությունները։ 2021 թվականի նոյեմբերի դրությամբ՝ ՄԱԿ-ի անդամ 164 երկրներում, որոնք ճանաչել են Իսրայելի անկախությունը, այդ երկիրն ունի 82 ռեզիդենտ դեսպանություն, ներառյալ Թայվանում գրասենյակը, ինչպես նաև 22 գլխավոր հյուպատոսություն և 2 ներկայացուցչական առաքելություն ։
Իսրայելը բազմակողմ կազմակերպություններում ունի 5 առաքելություն, որից չորսը Միավորված ազգերի կազմակերպությունում են, իսկ մեկը՝ Եվրոպական միությունում։ Իսրայելը նաև տնտեսական ու մշակութային գրասենյակ ունի Թայվանում ու ներկայացուցչական գրասենյակ՝ Արաբական Միացյալ Էմիրություններում տեղակայված Վերականգնվող էներգիայի միջազգային գործակալությունում ։
Միջազգային հարաբերություններում Իսրայելի ամենախոշոր դիվանագիտական հաղթանակը արաբական որոշ երկրների, ինչպես օրինակ Եգիպտոսի և Հորդանանի կողմից ճանաչումն էր։ Եգիպտոսն Իսրայելի անկախությունը ճանաչել է 1970-ական թվականների վերջին, իսկ Հորդանանը՝ 1990-ական թվականների սկզբին, ինչի արդյունքում Իսրայելի դեսպանություններ ունի Կահիրեում և Ամմանում։ 1990-ական թվականների սկզբին Հրեական պետությունը դիվանագիտական ներկայացուցչություններ է ստեղծել նաև նախկին սոցիալիստական մի շարք երկրներում, որոնք անկախություն էին ձեռք բերել Սառը պատերազմից հետո՝ Սոցիալիստական ճամբարի փլուզմամբ։ 1990-ական թվականների սկզբին հետխորհրդային երկրներից զատ, Իսրայելը դիվանագիտական հարաբերություններ է հաստատել նաև Հնդկաստանի ու Չինաստանի հետ։ 1990-ական թվականների կեսերին Մերձավոր Արևելքում խաղաղության գործընթացի հեռանկարներն Իսրայելին հնարավորություն տվեցին առևտրային ներկայացուցչություններ բացել արաբական մի շարք երկրներում, այդ թվում Բահրեյնում, Կատարում, Թունիսում, Օմանում և Մարոկկոյում։ 2000-ական թվականներին այդ բոլոր գրասենյակները փակվել էին   ։ Գազայի պատերազմից հետո Իսրայելը փակել է իր դեսպանությունները Մավրիտանիայում և Վենեսուելայում։ Վերջիններս Թել Ավիվին ստիպել էին գնալ այդ քայլին։ 2021 թվականին, Աբրահամյան համաձայնագրերի կնքումից հետո, Իսրայելը դեսպանություններ բացեց Արաբական Միացյալ Էմիրություններում և Մանամայում , գլխավոր հյուպատոսություն՝ Դուբայում , ինչպես նաև ներկայացուցչություն Ռաբաթում ։
2014 թվականից սկսած Գերմանիայի դիվանագիտական առաքելությունները Իսրայելի քաղաքացիներին տրամադրում են հյուպատոսական օգնություն բոլոր այն երկրներում, որտեղ Իսրայելը չունի պաշտոնական դիվանագիտական ներկայացուցչություն ։
Արտաքին հղումներ
Կատեգորիա:Իսրայելի արտաքին հարաբերություններ
Ջոն Թոմսոն
Ջոն Թոմսոն, նորարական շոտլանդացի լուսանկարիչ, աշխարհագրագետ և ճանապարհորդ։ Նա առաջին լուսանկարիչներից մեկն էր, ով ճանապարհորդեց դեպի Հեռավոր Արևելք՝ վավերագրելով արևելյան մշակույթների մարդկանց, բնապատկերները և արտեֆակտերը։ Տուն վերադառնալուն պես, նրա աշխատանքը Լոնդոնի փողոցային բնակչության շրջանում ամրապնդեց նրա հեղինակությունը և դիտվեց  որպես սոցիալական վավերագրական ֆիլմի դասական օրինակ, որը հիմք դրեց ֆոտոլրագրությանը։
Վաղ կյանք
Որդին՝ Վիլիամ Թոմսոնը ծխախոտի մանող և մանրածախ վաճառական էր և նրա կինը՝ Իզաբելլա Նյուլանդսը, Թոմսոնը Էդինբուրգում ինը երեխաներից ութերորդն է ծնվել Վիկտորիա թագուհու գահին բարձրանալու տարում։ Դպրոցն ավարտելուց հետո 1850-ականների սկզբին նա տեսողական և գիտական սարքերի տեղական արտադրողի աշակերտն էր, ում անվանում էին Ջեյմս Մակքեյ Բրայսոն։ Այս ընթացքում Թոմսոնը սովորեց լուսանկարչության օրենքները և ավարտեց իր աշակերտությունը 1858 թվականին։ Այս ընթացքում նա նաև երկու տարի երեկոյան դասեր է անցկացրել Ուոթի ինստիտուտում և արվեստի դպրոցում։ 1857 թվականին նա ստացել է «Հմտության հաստատում» բնական փիլիսոփայության ոլորտում, իսկ 1858 թվականին ցածր մաթեմատիկայի և քիմիայի ոլորտում։ 1861 թվականին նա դարձել  է Թագավորական Շոտլանդիայի արվեստի միության անդամ , սակայն 1862 թվականին նա որոշեց մեկնել Սինգապուր՝ միանալու իր ավագ եղբորը ՝ ժամագործ և լուսանկարիչ Ուիլյամին։
Վաղ ճանապարհորդություններ
1862 թվականի ապրիլին Թոմսոնը Էդինբուրգից մեկնեց Սինգապուր՝ սկսելով իր 10-ամյա ճանապարհորդությունը հեռավոր արևելքում։ Ի սկզբանե նա Ուիլյամի հետ համատեղ բիզնես է հիմնել ծովային քրոնոմետրերի, տեսողական և նավորդական սարքերի արտադրության համար։ Նա նաև Սինգապուրում հիմնեց լուսանկարչական ստուդիա՝ նկարելով եվրոպացի վաճառականների դիմանկարներ, և նա հետաքրքրություն առաջացրեց տեղի ժողովուրդների և վայրերի նկատմամբ։ Նա շատ է շրջել Մալայայի մայրցամաքային տարածքներում և Սումատրա կղզում ՝ ուսումնասիրելով գյուղերը և լուսանկարելով բնիկ ժողովուրդներին ու նրանց գործունեությունը։ 1864 թվականի հոկտեմբերից նոյեմբեր Ցեյլոն և Հնդկաստան այցելելուց հետո՝ վերջին ցիկլոնի պատճառած ավերածությունները վավերագրելու  համար, Թոմսոնը վաճառեց Սինգապուրի իր ստուդիան և տեղափոխվեց Սիամ։ 1865 թվականի սեպտեմբերին Բանգկոկ ժամանելուց հետո, Թոմսոնը նախաձեռնել է մի շարք լուսանկարներ Սիամի թագավորի  և  թագավորական այլ  բարձրաստիճան անդամների՝ դատարանի և կառավարության համար։ Ոգեշնչված Անրի Մուհոտի պատմությունից ՝ Կամբոջայի ջունգլիներում գտնվող Անգկոր հնագույն քաղաքների վերաբացահայտման մասին, Թոմսոնը ձեռնամուխ եղավ իր առաջին լուսանկարչական արշավախմբերի առաջնորդը  դառնալուն։ Նա ճանապարհ ընկավ 1866 թվականի հունվարին իր թարգմանիչ Հ. Գ. Քենեդիի հետ, որը Բանգկոկում բրիտանական հյուպատոսական պաշտոնյան էր, ով փրկեց Թոմսոնի կյանքը, երբ նա վարակվեց ջունգլիների տենդով։ Ամուսնայան զույգը երկու շաբաթ անցկացրեց Անգկորում, որտեղ Թոմսոնը լայնորեն վավերագրեց  հսկայական տարածքը ստեղծելով ներկայումս ՅՈՒՆԵՍԿՕ-ի Համաշխարհային ժառանգության ցուցակ հանդիսացող ամենավաղ լուսանկարներից մի քանիսը։ Այնուհետև  նախքան Սայգոն գնալը, Թոմսոնը տեղափոխվել է Պնոմպեն և  լուսանկարել Կամբոջայի թագավորին և Կամբոջայի թագավորական ընտանիքի այլ անդամներին։ Այնտեղից նա երկար ժամանակ մնացել է Բանգկոկում, նախքան 1866 թվականի մայիսին կամ հունիսին Մեծ Բրիտանիա վերադառնալը։ Տուն վերադառնալիս Թոմսոնը շատ դասախոսություններ կարդաց Բրիտանական ասոցիացիայի առջև և հրապարակեց Սիամի և Կամբոջայի իր լուսանկարները։ Նա դարձավ Լոնդոնի Թագավորական ազգաբանական ընկերության անդամ և 1866 թվականին ընտրվեց Թագավորական աշխարհագրական ընկերության անդամ, իսկ 1867 թվականի սկզբին հրատարակեց իր առաջին գիրքը ՝ «Կամբոջայի հնությունները»։
Ճանապարհորդություններ Չինաստանում
Բրիտանիայում մեկ տարի մնալուց հետո Թոմսոնը կրկին ցանկություն հայտնեց վերադառնալ Հեռավոր Արևելք։ 1867 թվականի հուլիսին, նա վերադարձավ Սինգապուր, մինչև երեք ամսով Սայգոն տեղափոխվելը և 1868 թվականին վերջնականապես Հոնկոնգում հաստատվելը։ Նա ստուդիա հիմնեց Առևտրային բանկի շենքում և հաջորդ չորս տարիները անցկացրեց Չինաստանի ժողովրդին լուսանկարելու և չինական մշակույթի բազմազանությունը գրանցելու վրա։ Թոմսոնը շատ ճանապարհորդեց Չինաստանի ողջ տարածքում՝ Հոնկոնգի և Կանտոնի հարավային առևտրային նավահանգիստներից մինչև Պեկին և Շանհայ քաղաքներ, հյուսիսում գտնվող Մեծ պատ և խորը Չինաստանի կենտրոն։ 1870-1871 թվականներին նա այցելեց Ֆուկիեն թաղամասը, նավակով շրջագայել է Մին գետով, ամերիկացի պատվարժան բողոքական միսիոներ՝ Յուստուս Դուլիթի հետ,ապա այցելել է Ամոյի և Սվաթոուի։ Նա մեկնեց Ֆորմոսա կղզի՝ միսիոներ դոկտոր Ջեյմս Լեդլոու Մաքսվելի հետ, և առաջին անգամ վայրէջք կատարելով Տակաոյում 1871 թվականի ապրիլի սկզբին։ Նախքան կղզու արևմտյան դաշտի բնիկների գյուղերով ճանապարհորդելը, զույգն այցելել է Թայվանի մայրաքաղաք (Այժմ ՝ Թայնան)։ Ֆորմոսայից հեռանալուց հետո Թոմսոնը հաջորդ երեք ամիսները անցկացրեց Յանցզի գետով 3000 մղոն ճանապարհ անցնելով ՝ հասնելով Հուպե և Սեչուան։ Թոմսոնի ճանապարհորդությունները Չինաստանում հաճախ վտանգավոր էին, քանի որ նա այցելում էր հեռավոր, գրեթե անմարդաբնակ շրջաններ, որոնք գտնվում էին երկրի խորքում։ Մարդկանց մեծ մասը, որոնց նա հանդիպեց, երբեք արևմուտքի բնակիչ կամ տեսախցիկ չէի տեսել։ Նրա արշավները հատկապես դժվարին էին, քանի որ նա ստիպված էր տեղափոխել իր ծանրաշարժ փայտե տեսախցիկը, շատ մեծ, փխրուն ապակե թիթեղներ և պոտենցիալ պայթուցիկ քիմիական նյութեր Նա լուսանկարել է ամենատարբեր պայմաններում, և հաճախ ստիպված էր իմպրովիզներ անել, քանի որ քիմիական նյութերը դժվար էր ձեռք բերել։ Նրա թեմաները  զգալիորեն  տարբերվում էին համեստ, աղքատ և փողոցային մարդկանցից մինչև մանդարիններ, իշխաններ և բարձրագույն պետական պաշտոնյաներ, հեռավոր վանքերից մինչև կայսերական պալատներ, պարզ գեղջկական գյուղերից մինչև հոյակապ տեսարժան վայրեր։
Հետագա կյանք
Թոմսոնը Անգլիա է վերադարձել 1872 թվականին՝ հաստատվելով Լոնդոնի Բրիքսթոն քաղաքում, և բացի 1878 թվականին Կիպրոս կատարած լուսանկարչական ճանապարհորդությունից, Թոմսոնը այլևս երբեք չի մեկնել այնտեղ։ Հետագա տարիներին նա շարունակում էր դասախոսություններ կարդալ և տպագրել՝ ներկայացնելով հեռավոր արևելքով իր ճամփորդությունների արդյունքները։ Սկզբում նրա հրատարակությունները սկսվել են ամսագրերում, որին հաջորդում էին մի շարք մեծ, շքեղ պատկերազարդ լուսանկարչական գրքեր։ Նա շատ է գրել լուսանկարչության մասին՝ բազմաթիվ հոդվածներ նվիրելով լուսանկարչական ամսագրերի, ինչպիսիք են Բրիտանական ամսագրի լուսանկարները։ Նա նաև թարգմանել և խմբագրել է Գաստոն Տիսանդիեի 1876 թվականի Պատմությունը և լուսանկարչության ձեռնարկը, որը դարձավ ստանդարտ տեղեկատու աշխատանք։ Լոնդոնում Թոմսոնը վերականգնեց իր ծանոթությունը վճռական լրագրող՝ Ադոլֆ Սմիթի հետ, որի հետ նա հանդիպել էր Թագավորական աշխարհագրական ընկերությունում 1866 թվականին:1876-1877թվականներին նրանք միասին համագործակցել են «Փողոցային կյանքը Լոնդոնում» ամսագրի թողարկման գործում ։ Նախագիծը լուսանկարներում և  տեքստերում փաստաթղթավորել է Լոնդոնի փողոցային բնակիչների կյանքը սոցիալական վավերագրական լուսանկարչության կայացումը որպես ֆոտոլրագրության վաղ տեսակ։ Հետագայում՝ 1878 թվականին լուսանկարների շարքը հրատարակվեց գրքի տեսքով։ 1879 թվականի նոյեմբերի 11-ին նա ընտրվեց Լուսանկարչական ընկերության, հետագայում՝ Արքայական լուսանկարչական ընկերության անդամ։ Կարևոր լուսանկարչի իր հեղինակությամբ Թոմսոնը 1879 թվականին Բուքինգհեմյան պալատի ճանապարհում բացեց դիմանկարների ստուդիա՝ այն հետագայում տեղափոխելով Մեյֆեյր։ 1881 թվականին Վիկտորիա թագուհին նրան նշանակվեց լուսանկարիչ՝ Բրիտանական թագավորական ընտանիքում, և նրա հետագա աշխատանքը կենտրոնացած էր, բարձր հասարակության՝ հարուստների և հայտնի մարդկանց արվեստանոցային դիմանկարների վրա՝ ապահովելով նրան հարմարավետ կյանք։ 1886 թվականի հունվարից նա սկսեց հետազոտողներին սովորեցնել Թագավորական աշխարհագրական հասարակությունում լուսանկարչության օգտագործումը՝ իր ճանապարհորդությունները վավերագրելու  համար։ 1910 թվականին իր կոմերցիոն ստուդիայում թոշակի անցնելուց հետո Թոմսոնը իր ժամանակի մեծ մասն անց է կացրել Էդինբուրգում, չնայած որ նա շարունակում էր գրել Թագավորական աշխարհագրական ընկերության համար լուսանկարչության օգտագործման մասին հոդվածներ։ Նա մահացավ 1921 թվականին՝ 84 տարեկան հասակում սրտի կաթվածից։
Ժառանգություն
Թոմսոնը փորձառու լուսանկարիչ էր բազմաթիվ ոլորտներում, այդ թվում, բնատեսարաններ, դիմանկարչություն, փողոցային լուսանկարչություն և Ճարտարապետական լուսանկարչություն, և  նրա ժառանգությունը առանձնանում է ականավոր որակի և լայնության լուսաբանմանբ։ Հեռավոր Արևելքից  նրա լուսանկարները լուսավորել են Բրիտանիայի  երկրի վիկտորիանական հանդիսատեսին, Չինաստանի և Հարավարևելյան Ասիայի մարդկանց և մշակույթների մասին։ Լոնդոնի փողոցային բնակչության սոցիալական պայմանները փաստող նրա ռահվիրա աշխատանքը հաստատեց նրան որպես ֆոտոլրագրության ռահվիրաներից մեկը, և նրա հրատարակչական գործունեությունը նրան առանձնացնում էր  որպես նորարար լուսանկարչությունը տպագիր բառի հետ համատեղելու գործում։ Ի նշան նրա աշխատանքի ճանաչման 1921 թվականին՝ նրա մահից հետո Քենիայի լեռան գագաթներից մեկը կոչվել է «Թոմսոնի կետը» ։ Նույն թվականին Հենրի Ուելքը ձեռք է բերել ընդհանուր առմամբ ավելի քան 600 ապակե ժխտանկարների հավաքածու, որոնք պատկանում էին Թոմսոնին։ Այսօր դրանք գտնվում են Վելքմ գրադարանի հավաքածուի մեջ ։  Թոմսոնի որոշ աշխատանքներ կարելի է տեսնել Լոնդոնում գտնվող Թագավորական աշխարհագրական ընկերության կենտրոնակայանում։ Ջոն Թոմսոնի ոսպնյակի միջոցով, Չինաստանը և Սիամը՝  Թոմսոնի լուսանկարների հավաքածուն Լոնդոնի Վելքմ  գրադարանից, շրջագայում է միջազգային մակարդակով ։
Տարաձայնություններ
2001 թվականին պատմական լուսանկարչության, Թաիլանդի անկախ հետազոտող Ֆիփհատ Ֆոնգրաֆիպհոնը, (Քրիստոնեական անուն. Ֆրենսիս Չիտ) պնդումներ է  հրատարակել այն մասին, որ Թոմսոնը վերցրել է  Թայլանդի դատարանի լուսանկարիչ Խունա Սուտորնսաթիկալակայի աշխատանքները և  հրատարակել դրանք որպես իր  սեփականություն։ Ֆիփհատի պնդումների ապացույցը ներառում է մի լուսանկարի վերլուծություն, որում բացակայում է Վեթ Ռաթչափրադիտի տաճարը, որը կառուցվել է մինչ Թոմսոնի Բանգկոկ ժամանումը  ։
Ընտրված ստեղծագործությունները
Կամբոջայի Հնությունները (1867 թվական) Հյուսիսային գետի տեսարանը (1870 թվական) Ֆուչովը և Մինգ գետը (1873 թվական) Չինաստանի և նրա ժողովրդի նկարազարդումները (1873-1874 թվականներ)   ։  (Չորս հատոր) Մալաքքի նեղուցը, Հնդկաչինը և Չինաստանը  (1875 թվական) Փողոցային կյանքը Լոնդոնում (1878 թվական) Կիպրոսը տեսախցիկի միջոցով աշնանը 1878 (1879 թվականներին) Չինաստանը տեսախցիկի միջոցով (1898 թվական)
Ծանոթագրություններ
Կատեգորիա:Շոտլանդացի արվեստագետներ Կատեգորիա:Լուսանկարիչներ ըստ ազգության Կատեգորիա:Բնօրինակում անաղբյուր հոդվածներ Կատեգորիա:Սրտի կաթվածից մահացածներ Կատեգորիա:Շոտլանդացի գրողներ Կատեգորիա:Շոտլանդացի ճանապարհորդներ
Ժողովածու (2422)
Ժողովածու 2422, Երևանի Մաշտոցի անվան Մատենադարանում պահպանվող ձեռագիր, որը «Մաշտոցի անվան ցուցակ ձեռագրացում» (ձեռագրերի ցանկում) ներկայացված է 2422 թվի տակ։ Ձեռագիրը գրվել է 17-րդ դարում։ Գրված է թղթի վրա, որը ունի 10X7,5 չափս։ Ձեռագիրը կազմված է 68 թերթից։ Գրված է միասյուն, բոլորգիրով։ Կազմը` կաշեպատ տախտակ, Հիշատակարաններ ՝:
Բովանդակություն
Մասն ժամադրոց, Գանձարանի։
Ծանոթագրություններ
Կատեգորիա:Մատենադարանի ձեռագրեր
Կրասնոարմեյսկոե (այլ կիրառումներ)
Կրասնոարմեյսկոե, կարող է վերաբերել՝
Օտո շրջան (Նեբրասկա)
Օտո շրջան (Otoe County), ԱՄՆ Նեբրասկա նահանգի 93 վարչական միավորներից մեկը։ Ընդհանուր տարածությունը 1.595 կմ² է, բնակչությունը՝ 15.396 մարդ (2010 թ. տվյալներով)։ Շրջկենտրոնն է Նեբրասկա Սիթի բնակավայրը։ Կազմավորվել է 1854 թ.։
Կատեգորիա:Նեբրասկայի շրջաններ
Ջո Ուոլշ
Ուիլյամ Ջոզեֆ Ուոլշ, հայտնի է որպես Ջո Ուոլշ (William Joseph Walsh, ), ամերիկացի քաղաքական գործիչ, Հանրապետական կուսակցության անդամ, ԱՄՆ Ներկայացուցիչների պալատի անդամ (2011-2013)։
Կենսագրություն
Իռլանդական ծագմամբ կաթոլիկ ընտանիքի ութ երեխաներից է, որը ծնվել է Չիկագոյի Նորթ-Բարինգթոն արվարձանում, սովորել է Գրինելյան քոլեջում։ 1985 թվականին Այովայի համալսարանից ստացել է անգլերենի արվեստի բակալավրի աստիճան, Նյու Յորքում և Լոս Անջելեսում մի քանի տարի զբաղվել դերասանական կարիերայով, այնուհետև Չիկագոյի համալսարանից ստացել մագիստրոսի կոչում։ 1996 թվականին փոխելով մի շարք մասնագիտություններ՝ սոցիալական աշխատող, ուսուցիչ, դրամահավաք, ֆինանսական խորհրդատու՝ 1996 թվականին զբաղվել է քաղաքականությամբ։ Իրեն հռչակելով լիբերալ հանրապետական՝ Ուոլշը միացել է կոնգրեսական աթոռին Իլինոյս նահանգի 9-րդ ընտրատարածքից։ 1998 թվականին Ուոլշը փորձել է Իլինոյի օրենսդիր մարմնում զբաղեցնել մեկ այլ դեմոկրատի` Ջեֆրի Շյոնբերգի տեղը, սակայն հաջողության չի հասել ։
Կորցնելով կոնգրեսականի մանդատը 2013 թվականի մարտին, Չիկագոյի WIND ռադիոկայանի «Ջո Ուոլշ շոու» ծրագրով սկսել է ռադիոհաղորդավարի կարիերան։ Ամբողջ երկրում ծրագիրը հեռարձակվում էր Salem ռադիոյի ցանցի կողմից, իսկ 2018 թվականի մայիսից աշխատում էր Newsmax հեռուստաընկերությունում ։
2019 թվականի օգոստոսի 14-ին Ուոլշը «Նյու Յորք Թայմս» թերթում հրապարակել է հոդված, որում արդարացրել է նախնական փուլում Թրամփին հակադարձելու անհրաժեշտությունը և ըստ մամուլի՝ մի խումբ հանրապետականների շրջանում սկսել է հավաքել նախագահի հակառակորդներին։ Առաջինների թվում էր պահպանողական փաստաբան Ջորջ Քոնուեյը, որը ներկայիս նախագահի խորհրդական Քելիեն Քոնուեի ամուսինն է։
2019 թվականի օգոստոսի 25-ին Ջորջ Ստեֆանոպուլոսի «Այս շաբաթ» ծրագրում հայտարարել է, որ 2020 թվականի նախագահական ընտրություններին միանում է Հանրապետական կուսակցությանը ։ Այն ժամանակ գործող նախագահ Դոնալդ Թրամփի վարկանիշը հանրապետականների շրջանում հասնում էր 88%-ի, բայց Ուոլշը այս ցուցանիշը բացատրում էր այլընտրանքի բացակայությամբ և Թրամփին անվանում էր անհամապատասխան իր դիրքի համար, քանի որ նա «ստում է ամեն անգամ, երբ բացում է բերանը» ։
Ուոլշը հայտնի է իր սկանդալային քննադատություններով. 2011 թվականին տված հարցազրույցում ասել է, որ Բարաք Օբաման հաղթել է ընտրություններում միայն այն պատճառով, որ նա «սև է», իսկ 2016 թվականն Օբամային մեղադրել է Իսրայելի հանդեպ ատելություն քարոզելու մեջ և պնդել, որ ժողովրդավարական նախագահը դավանում է իսլամ, նույն 2016 թվականին ռասիստական վիրավորանքների համար Ուոլշի ելույթը անջատվել է։ Բացի այդ, Ուոլշն ասել է, որ քվեարկել է Թրամփի օգտին միայն այն պատճառով, որ նա Քլինթոն չէ ։ Դիմում-հայտ ներկայացնելով հանրապետական փրայմերիզին մասնակցելու համար նշել է. «...կարծում եմ, ես օգնեցի ստեղծել Թրամփին։ Եվ ես դրա համար պատասխանատու եմ զգում»։ Հարցին, թե իրոք հավատում է, որ Նախագահ Օբաման մուսուլման է և դավաճան, նա ասել է. «Աստված իմ, ոչ։ Ես ներողություն եմ խնդրել դրա համար » ։
Ծանոթագրություններ
Կատեգորիա:ԱՄՆ-ի նախագահական ընտրություններ 2020 թեկնածուներ Կատեգորիա:ԱՄՆ-ի հանրապետական կուսակցության անդամներ Կատեգորիա:Չիկագոյի համալսարանի շրջանավարտներ Կատեգորիա:21-րդ դարի ամերիկացի քաղաքական գործիչներ Կատեգորիա:ԱՄՆ-ի Ներկայացուցիչների պալատ Կատեգորիա:Քաղաքական գործիչներ Կատեգորիա:Ամերիկացիներ իռլանդական ծագմամբ Կատեգորիա:Այովայի համալսարանի շրջանավարտներ
Կիսանդրի
Կիսանդրի կամ կիսարձան, մարդու դեմքը, ինչպես նաև մինչև կուրծքը կամ գոտկատեղը պատկերող կլոր քանդակ։
Կիսանդրին ամենուր լայն տարածում ունի մեր օրերում։
Ժողովածու (1246)
Ժողովածու (1246), Երևանի Մաշտոցի անվան Մատենադարանում պահպանվող ձեռագիր, որը «Մաշտոցի անվան ցուցակ ձեռագրացում» (ձեռագրերի ցանկում) ներկայացված է 1246 թվի տակ։ Ձեռագիրը գրվել է 1621 թվականին Հակոբ, Հովհաննես գրիչի կողմից Կ․ Պոլսում։ Ստացողը եղել է Խաչատուր Կեսարացի-ն։ Գրված է թղթի վրա, որը ունի 21,5×15,8 չափս։ Ձեռագիրը կազմված է 308 թերթից։ Գրված է երկսյուն, նոտրգիրով։ Ունի կիսախորան, լուսանցազարդ մանրանկարներ։ Պահպանակը գրված է՝ մագաղաթ 3-ի վրա՝ բոլորագիծ, երկաթագիրով։ Կազմը` կաշեպատ տախտակ լուսանցազարդ, աստառը՝ դրոշմազարդ կտավ ։
Ծանոթագրություններ
Կատեգորիա:Մատենադարանի ձեռագրեր
Նովայա Օսոտա
Նովայա Օսոտա (Нова Осота), գյուղ Ուկրաինայի Կիրովոգրադի մարզի Ալեքսանդրովկայի շրջանում։
2001 թվականի տվյալներով Նովայա Օսոտա գյուղում բնակվում էր 1 343 մարդ։
Արտաքին հղումներ
Կատեգորիա:Ուկրաինայի Կիրովոգրադի մարզի Ալեքսանդրովկայի շրջանի բնակավայրեր Կատեգորիա:Ուկրաինայի գյուղեր
Լիպիցի (գյուղ, Նովոգորոդսկի շրջան)
Լիպիցի (Липицы), գյուղ Ռուսաստանի, Նովգորոդի մարզի Նովոգորոդսկի շրջանի կազմում։
Բնակչությունը 2009 թվականին գրանցված տվյալներով կազմում էր 147 մարդ։
Արտաքին հղումներ
Կատեգորիա:Ռուսաստանի գյուղեր Կատեգորիա:1501 թվականին հիմնադրված բնակավայրեր Կատեգորիա:Ռուսաստանի Նովգորոդի մարզի Նովոգորոդսկի շրջանի բնակավայրեր
Պատկերակալ
Պատկերակալ, սրբապատկեր պատկերակալ, ուղղափառ եկեղեցում ինտերիերի հիմնական մասը բեմից առանձնացնող սրբապատկերներով միջնորմ։ Պատկերակալը փոխարինել է բեմի ցածր, սրբապատկերներով անջրպետին։
Իր զարգացած ձևով (բարձր պատկերակալ) հայտնի է 15-րդ դարի սկզբից (Մոսկովյան Կրեմլի Ավետման տաճարի պատկերակալ, 1405, Ֆեոֆան Գրեկի, Անդրեյ Ռուբլյովի, Պրոխոր Գորոդեցկու սրբապատկերներով)։ Պատկերակալի կոմպոզիցիան ստեղծվել է սյուժեների խիստ կրոնական ստորակարգմամբ (ցածի «տեղական» սրբանկարներից դեպի վեր, շարքերով, մինչև «մարգարեները»), որը ընդգծվել է շարքերի բարձրությամբ և առանձին սրբանկարների համաչափություններով, նրանց ռիթմաշարով ու գունաշարով, ինչպես և սիմետրիկ դասավորությամբ։ Այդօրինակ կոմպոզիցիայում գեղանկարչությունը և փայտե ոսկեզօծ, քանդակազարդ ճարտարապետության շրջանակը զուգակցված են ստեղծելով գեղարվեստական միասնություն։ 18-րդ դար - 19-րդ դարի սկզբի հաղթակամարի տեսքով, փայտե արձաններով որոշ պատկերակալներ ընկալվում են որպես բեմի հանդիսավոր մուտքեր։
Թետոն շրջան (Մոնտանա)
Թետոն շրջան (Teton County), ԱՄՆ Մոնտանա նահանգի 56 վարչական միավորներից մեկը։ Ընդհանուր տարածությունը 5.887 կմ² է, բնակչությունը՝ 6.073 մարդ (2010 թ. տվյալներով) ։ Շրջկենտրոնն է Շոտո բնակավայրը ։ Կազմավորվել է 1893 թ. :
Կատեգորիա:Մոնտանայի շրջաններ
Ռազդոլինսկ
Ռազդոլինսկ (Раздолинск), քաղաքատիպ ավան Ռուսաստանի Կրասնոյարսկի երկրամասի Մոտիգինսկի շրջանի կազմում։
Բնակչությունը 2010 թվականին գրանցված տվյալներով կազմում էր 2502 մարդ։
Արտաքին հղումներ
Կատեգորիա:Ռուսաստանի քաղաքատիպ ավաններ Կատեգորիա:Ռուսաստանի Կրասնոյարսկի երկրամասի Մոտիգինսկի շրջանի բնակավայրեր
Մազոխիզմ
Մազոխիզմ, սեռական աղավաղում, որի դեպքում հեշտանքի զգացումը (օրգազմ) հիվանդի մոտ առաջանում է սեռական պարտնյորի կողմից տանջանքների և ստորացման ենթարկվելու միջոցով։ Նկարագրել է ավստրիացի գրող Լեոպոլդ ֆոն Զախեր Մազոխը (այստեղից էլ՝ «Մազոխիզմ» անվանումը)։
Տես նաև
Կատեգորիա:Փիլիսոփայական տերմինաբանություն
ՅուԹյուբ
ՅուԹյուբ (անգլերեն՝ YouTube, «you» — դու/դուք և «tube» — ալիք, ԴուԱլիք կամ ԴուքԱլիք), տեսանախագծային կայք համացանցում, որի օգտատերերը և այցելուները կարող են հրապարակել, դիտել տեսանյութեր և կիսվել դրանցով։ ՅուԹուբի գրասենյակը գտնվում է Սան Բրունոյում և ստեղծվել է 2005 թվականի փետրվարին։ 2006 թվականի նոյեմբեր 13-ին ՅուԹյուբը 1,6 միլիարդ ԱՄՆ դոլարով գնվել է Գուգլի կողմից։
Չգրանցված այցելուները (ոչ օգտատերերը) կարող են դիտել կայքի տեսահոլովակների մեծ մասը։ Գրանցված մասնակիցները կարող են շատ ավելի մեծ քանակի տեսանյութեր դիտել, այդ թվում՝ 18 տարեկան և բարձր տարիքի համար թույլատրելի տեսանյութեր։ Պոռնոգրաֆիա կամ մերկ տեսարաններ պարունակող տեսանյութ բեռնել ՅուԹուբում արգելված է։ Իսկ այդպիսի բնույթ կրող տեսանյութերը ստանում են զգուշացում, որին չհետևելու դեպքում ալիքը հնարավոր է ժամանակավոր կամ ընդմիշտ փակվել կամ զրկվել մի քանի հնարավորություններից։
Ըստ 2006 թվականի հուլիսի վիճակագրական տվյալների՝ օրական դիտվել է 100 միլիոն տեսանյութ, և վերբեռնվել՝ 65.000։
ՅուԹյուբում օրական ընդհանուր առմամբ դիտվում է 140 միլիոն տեսանյութ
2020 թվականի Մայիսին ՅուԹյուբն ունեցել է 41,9 միլիոն ալիք և ընդհանուր առմամբ 5 միլիարդ տեսանյութ։ Հարկավոր կլինի ավելի քան 1000 տարի, որպեսզի հնարավոր լինի դիտել ՅուԹուբի բոլոր հոլովակները։
Նվագարկում
ՅուԹուբի հոլովակներ դիտելու համար համակարգչում պահանջվում է Adobe Flash Player ծրագրի առկայությունը ։
2010 թվականին ՅուԹուբը գործարկում է կայքի փորձարարական տարբերակը, որը, աջակցելով HTML5 ստանդարտը, օգտագործում էր մուլտիմեդիայի համար ներկառուցված ունակությունները ։ Սա հնարավորություն էր ընձեռում դիտելու հոլովակները առանց Adobe Flash Player կամ նմանատիպ այլ ծրագրի առկայության ։ Կայքը ունի համապատասխան էջ, որը հնարավորություն է տալիս աջակցվող դիտարկիչների միջոցով օգտագործել HTML5 նվագարկիչը։ HTML5 հոլովակները հնարավոր է դիտել միայն աջակցվող դիտարկիչներով և H.264 կամ WebM ֆորմատների առկայության դեպքում։ Հարկ է նշել, որ կայքի ոչ բոլոր հոլովակներն են հասանելի այս ֆորմատով  ։
2015 թվականի հունվարի 27-ին ՅուԹուբը հայտարարել է, որ աջակցվող դիտարկիչներում HTML5 դիտարկիչը կգործի մշտապես՝ լռելյայն կերպով։ Աջակցվող դիտարկիչների ցանկցին են պատկանում Google Chrome, Safari 8 և Internet Explorer 11 ժամանակակից դիտարկիչները ։
ՅուԹուբը փորձեր է արել HTTP պրոտոկոլի միջոցով դինամիկ հարմարվող հոսքի օգտագործման ուղղությամբ։ Սա առկա ցանցի արագությանը և որակին համապատասխան HTTP հոսքով հարմարվող բիթրեյթի օգտագործում է Ներկայումս նրանք օգտագործում են Adobe Dynamic Streaming for Flash ։
Վերբեռնում
ՅուԹուբի բոլոր օգտագործողները կարող են վերբեռնել տեսանյութեր՝ յուրաքանչյուրը մինչև 15 րոպե տևողությամբ։ Այն անձինք, ովքեր կայքի համայնքի ուղեցույցներին համապատասխան լավ պատմություն ունեն, կարող են թույլտվություն ստանալ` վերբեռնելու մինչև 12 ժամ տևողությամբ տեսանյութեր, ինչը պահանջում է հաստատված հաշիվ (սովորաբար բջջային հեռախոսի միջոցով) ։ Երբ 2005 թվականին ՅուԹուբը գործարկվեց, հնարավոր էր բեռնել երկար տեսանյութեր, բայց 2006 թվականին թույլատրելի տևողությունը կրճատվեց՝ հասցվելով 10 րոպեի։ Այս որոշման հիմնական պատճառը ՅուԹուբում 10 րոպեն գերազանցող տեսանյութերի շրջանում տեղ գտած հեռուստատեսային ծրագրերի և ֆիլմերի չարտոնագրված ձայնագրություններն էին ։ 2010 թվականի հուլիսին նախկին թույլատրելի 10 րոպեն դարձվեց 15 րոպե ։ Բրաուզերի ամենանոր տարբերակն օգտագործելու դեպքում կարելի է վերբեռնել 20 GB-ից ավելի ծավալով տեսանյութ ։
ՅուԹուբը թույլ է տալիս վերբեռնել տեսանյութեր առկա մեդիա ֆորմատների գերակշռող տարբերակներով, որոնցից են՝ container formats, .AVI, .MKV, .MOV, .MP4, DivX, .FLV, .ogg և .ogv։ Վիդեո ֆորմատների շարքում են MPEG-4, MPEG, VOB և .WMV ֆորմատները։ Կայքը աջակցում է նաև 3GP ֆորմատը՝ այսպիսով թույլատրելով բջջային հեռախոսներից վերբեռնումները ։ Կայքում հնարավոր է վերբեռնել և՛ պրոգրեսիվ, և՛ միջարկված սկանավորումով տեսանյութեր, սակայն լավագույն որակ ստանալու համար ՅուԹուբը մինչև վերբեռնումը խորհուրդ է տալիս միջարկված տեսանյութերը վերափոխել։ ՅուԹուբի բոլոր վիդեո ֆորմատները օգտագործում են պրոգրեսիվ սկանավորում ։
Որակ և ձևաչափեր
ՅուԹուբը, օգտագործելով Sorenson Spark կոդեկը, սկզբնապես առաջարկում էր տեսանյութերի որակի միայն մեկ աստիճան՝ 320x240 պիքսել կետայնությամբ with mono MP3 audio. ։ 2007 թվականի հունիսին ՅուԹուբն ավելացրեց հեռախոսներով 3GP ֆորմատով տեսանյութեր դիտելու հնարավորություն ։ 2008 թվականի մարտին ավելացվել է բարձր որակի ռեժիմը, ինչը տեսանյութերի կետայնությունը բարձրացրեց մինչև 480x360 պիքսել խտության ։
2008 թվականի նոյեմբերին ավելացվել է 720p բարձր կետայնությամբ HD տեսանյութերի աջակցություն։ 720p ռեժիմի գործակման ժամանակ ՅուԹուբի նվագարկիչների կողմերի հարաբերությունը 4։3-ից փոխվեց լայնէկրան 16։9 ֆորմատով ։ Այս նորամուծությունով ՅուԹուբը որպես իր վիդեո սեղմման լռելյայն ֆորմատ սկսեց օգտագործել H.264/MPEG-4 AVC ֆորմատը։ 2009 թվականի նոյեմբերին ավելացվեց 1080p HD ֆորմատը։ 2010 թվականի հուլիսին ՅուԹուբը հայտարարեց, որ գործարկել է 4K թույլատվությամբ տեսանյութերի մի շարք ֆորմատներ, որոնք հնարավորություն են տալիս վերբեռնելու տեսանյութերը մինչև 4096x3072 պիքսել կետայնությամբ ։ Հետագայում ՅուԹուբը առավելագույն կետայնությունը նվազեցրել է 3840x2160 պիքսելի, ինչը 1080p ֆորմատի հետ համեմատությամբ երկու կողմերից էլ կրկնակի մեծ է ։
2014 թվականին ՅուԹուբը հզոր գրաֆիկական քարտեր պահանջող վիդեո խաղերի ավելի լավ նվագարկման համար ներկայացրեց 60 կադր վայրկյանում նվագարկման հնարավորությունը ։ Տեսանյութերը հնարավոր է նվագարկել 720p կամ բարձր խտություններով ։
Ներկայումս ՅուԹուբի տեսանյութերը հասանելի են որակի մի շարք աստիճաններով։ Նախկին «ստանդարտ որակ» (SQ), բարձր որակ (HQ) և բարձր հստակություն (HD) աստիճանները փոխարինվեցին թվային համարժեքներով, որոնք իրենցից ներկայացնում են տեսանյութի ուղղահայաց կետայնության թիվը։ Տեսանյութերի լռելյայն հոսքը կոդավորվում է VP9 ֆորմատով և Opus ստերեո ֆորմատով, իսկ եթե VP9/WebM ֆորմատը չի աջակցվում դիտարչի/սարքի կողմից, ապա օգտագործվում է H.264/MPEG-4 AVC վիդեո ֆորմատը և AAC աուդիո ֆորմատը ։
[2] Ստատիստիկական տվյլաների վրա հիմնված մոտավոր տվյալներ։ Իրական որակը կարող է ավելի բարձր կամ ավելի ցածր լինել՝ տարբեր կոդավորման թողունակություններից ելնելով։
[3] Կոդավորված 15 կադր վայրկյանում
[4] Կոդավորված 60 կադր վայրկյանում
[5] Հասանելի ՅուԹուբի կոնտենտի բաշխման սերվերներում, բայց չի օգտագործվում նվագարկման համար։
[6] Պարունակում է մետատվյալներ, որոնք առնչվում են «Տարերային կենդանի տեխնոլոգիաներին»
[7] Օգտագործվում է որպես այլընտրանքային աուդիո թրեք։
3D եռաչափ տեսանյութեր
2009 թվականի հուլիսի 21-ին տեղադրված տեսանյութում ՅուԹյուբի ծրագրային ինժեներ Փիթեր Բրեդշոուն հայտարարեց, որ ՅուԹյուբի օգտագործողները արդեն կարող են վերբեռնել 3D տեսանյութեր։ Տեսանյութերը հնարավոր է դիտել մի քանի եղանակով՝ պարզ անագլիֆի (փիրուզագույն/կարմիր ոսպնյակներ) մեթոդը, որը 3D էֆեկտ ստանալու համար օգտագործողից պահանջում է հատուկ ակնոցների կիրառում  ։ ՅուԹյուբի ֆլեշ նվագարկիչը կարող է ցուցադրել տարածացուցական կոնտենտ՝ միջարկված տողերով, սյունակներով կամ շախմատի խաղատախտակի ձևով, կողք-կողքի կամ անագլիֆ տարբերակներով՝ օգտագործելով կարմիր/փիրուզագույն, կանաչ/ծիրանագույն, կապույտ/դեղին համադրությունները։ 2011 թվականի մայիսին ՅուԹյուբի նվագարկչի HTML5 տարբերակը սկսեց աջակցել «կողք կողքի» 3D տեսանյութեր, որոնք համատեղելի էին Nvidia 3D Vision-ի հետ ։
Կոնտենտի հասանելիություն
ՅուԹյուբն օգտագործողներին առաջարկում է տեսանյութերի դիտում իր կայքից դուրս։ Յուրաքանչյուր տեսանյութ ուղեկցվում է HTML գրառման մի մասնիկի հետ, որը կարող է օգտագործվել տեսանյութը ցանկացած կայքում տեղադրելու համար ։ Այս գործիքը հաճախ օգտագործվում է ՅուԹուբի տեսանյութերը սոցիալական ցանցերի էջերում կամ բլոգներում տեղադրելու համար։ Օգտագործողները ցանկանում են տեղադրել վիդեո քննարկումներ, մեկ այլ օգտագործողի տեսանյութից ոգեշնչված կամ դրան վերաբերող «պատասխան» տեսանյութ պատրաստել։ 2013 թվականի օգոստոսի 27-ին ՅուԹուբը հայտարարեց, որ հեռացվելու են վիդեո պատասխանները, քանի որ այն սխալ օգտագործվող ֆունկցիա է համարվում ։ Տեսանյութերի տեղադրումը, գնահատումը, մեկնաբանությունները և պատասխանները կարող են արգելափակվել տեսանյութի սեփականատիրոջ կողմից (տվյալ դեպքում տեսանյութը բեռնող օգտագործողի) ։
Հարթակներ
Ժամանակակից սմարթֆոնների մեծ մասը ունակ են նվագարկելու ՅուԹուբի տեսանյութեր կամ ծրագրի, կամ հարմարեցված կայքի միջոցով։ YouTube Mobile բջջային տարբերակը գործարկվել է 2007 թվականի հունիսին։ Այն տեսանյութերի նվագարկման համար օգտագործում է RTSP հոսքեր ։ ՅուԹուբի ոչ բոլոր տեսանյութերն են հասանելի կայքի բջջային տարբերակի համար ։
Սկսած 2007 թվականի հունիսից՝ ՅուԹուբի տեսանյութերը հնարավոր էր նվագարկել Էփլ ընկերության սարքերի մեծ մասի վրա։ Նվագարկման համար պահանջվում է, որ ՅուԹուբի կոնտենտը կոդավորվի Apple ընկերության նախընտրած H.264 վիդեո ստանդարտով, ինչը իրագործելու համար պահանջվել է մի քանի ամիս։ ՅուԹուբի տեսանյութերը կարող են նվագարկվել Apple TV, iPod Touch, iPhone, iPad սարքերով ։ 2010 թվականի հուլիսին կայքի բջջային տարբերակը վերաթողարկվեց՝ ապահովելով սենսորային էկրաններով սարքերով օգտվելու հարմարավետությունը, ինչպես նաև HTML5 ստանդարտը, որը հնարավորություն տվեց խուսափելու Adobe Flash Player հավելումը օգտագործելուց ։ Բջջային տարբերակը նաև հասանելի է որպես բջջային ծրագիր Android և iOS հարթակների վրա ։ 2012 թվականի սեպտեմբերին ՅուԹուբը թողարկեց iPhone բջջային հեռախոսի համար նախատեսված առաջին ծրագիրը ։ Համաձայն GlobalWebIndex-ի, 2013 թվականի ապրիլից հունիս ընկած ժամանակահատվածում YouTube ծրագիրը օգտագործվել է սմարթֆոններ օգտագործողների 35%-ի կողմից՝ այսպիսով դառնալով երրորդ ամենաօգտագործվող ծրագիրը ։
TiVo թարմացումը 2008 թվականի հուլիսին թույլատրեց համակարգին փնտրել և նվագարկել ՅուԹուբի տեսանյութերը ։ 2009 թվականին ՅուԹուբը գործարկեց "YouTube for TV" ծառայությունը, որը իրենից ներկայացնում էր կայքի ձևափոխված տարբերակը՝ հեռուստատեսային ընդունիչ սարքերի և հեռուստատեսային այլ մեդիա սարքերում վեբ դիտարկիչով տեսանյութեր դիտելու թույլտվությամբ։ Այսպիսով մեխանիկորեն PlayStation 3 և Wii խաղային կոնսոլները ստացան տեսանյութեր դիտելու հնարավորությունը ևս ։
2009 թվականի հունիսին գործարկվել է YouTube XL-ը, որը իրենից ներկայացնում է ավելի պարզ միջերես՝ հեռուստացույցների էկրանների համար ։ ՅուԹուբը ունի ծրագիր Xbox Live-ի համար ։ 2012 թվականի նոյեմբերի 15-ին Գուգլը թողարկել է Wii կոնսոլի համար նախատեսված պաշտոնական ծրագիրը՝ այդպիսով հնարավորություն տալով դիտելու ՅուԹուբի տեսանյութերը Wii ալիքից ։ Պաշտոնական ծրագիրը հասանելի է նաև Wii U և Nintendo 3DS կոնսոլների համար, տեսանյութերը կարող են նվագարկվել Wii U ինտերնետային դիտարկչի միջոցով՝ օգտագործելով HTML5. Գուգլը ՅուԹուբը հասանելի է դարձրել նաև Roku նվագարկչի վրա 2013 թվականի դեկտեմբերի 17-ից ։ Sony PlayStation 4 կոնսոլի համար ծրագիրը հասանելի է 2014 թվականի հոկտեմբերից ։
Տեղայնացում
2007 թվականի հունիսի 19-ին Գուգլի տնօրեն Էրիկ Շմիդտը Փարիզում էր՝ գործարկելու միջազգայնացման և տեղայնացման համակարգ Կայքի միջերեսը հասանելի է 75 լեզուներով, մեկ տարածաշրջանային (Հոնկ Կոնգ) և մեկ համաշխարհային տարբերակ ։
Կայքի միջերեսը առաջարկում է օգտագործել կայքի տեղական տարբերակը՝ հիմքը ընդունելով այցելուի IP հասցեն։ Երբեմն հնարավոր է տեսնել «պարունակությունը հասանելի չէ Ձեր երկրում» (անգլ.՝ "This video is not available in your country") հաղորդագրությունը, ինչը կարող է հայտնվել հեղինակային իրավունքների սահմանափակումների կամ ոչ պատշաճ պարունակության պատճառով ։
Կայքը հասանելի է 76 լեզուներով, որոնցից որոշները տեղական ալիքներ չունեն։
Հայաստանում
Հայաստանում 2008 թվականի մարտի 1-ին հայտարարված արտակարգ դրության ժամանակ ՅուԹուբը մի քանի օր արգելափակված է եղել, մինչև մարտի 16-ը, երբ հանվեց ԶԼՄ-ների միայն պետական, պաշտոնական տեղեկություններ տարածելու պահանջը։
Ամբողջ նախընտրական շրջանում կայքը ակտիվ օգտագործվում էր Լևոն Տեր-Պետրոսյանի աջակցողների և հակառակորդների կողմից։ Արգելափակման ընթացքում տեսահոլովակները երկու կողմից էլ տեղադրվում էին բազմաթիվ այլ նմանատիպ կայքերում։
Թուրքիայում
Թուրքիայում ՅուԹուբը պարբերաբար արգելափակվում է, որպես կանոն տխրահռչակ 301-րդ հոդվածի պատճառով, Մուստաֆա Քեմալ Աթաթուրքին և թուրք ժողովրդին վիրավորող տեսահոլովակների առկայության պատճառով։ Երբեմն արգելափակվում էին միայն կոնկրետ տեսահոլովակներ պարունակող էջեր։
Հյուսիսային Կորեա
Հյուսիսային Կորեայում ՅուԹուբը արգելափակված է ինտերնետի և դրա հասանելիության հետ կապված երկրի օրենքների պատճառով։ Այն ամբողջությամբ արգելափակված է 2016 թվականի ապրիլից, և Հյուսիսային Կորեայի կառավարությունը նախազգուշացրել է, որ ցանկացած ոք, ով կփորձի մուտք գործել դրան, ենթակա է պատժի։
Չինաստանում
ՅուԹուբը առաջին անգամ արգելափակվել է Չինաստանում ավելի քան հինգ ամսով՝ 2007 թվականի հոկտեմբերի 16-ից մինչև 2008 թվականի մարտի 22-ը։ Այն կրկին արգելափակվեց 2009 թվականի մարտի 24-ից, և այդ ժամանակվանից ՅուԹուբը անհասանելի էր մայրցամաքային Չինաստանից։ Այնուամենայնիվ, ՅուԹուբը դեռ կարելի է մուտք գործել Հոնկոնգից, Մակաոյից, Շանհայի ազատ առևտրի գոտուց, հատուկ հյուրանոցներից և VPN-ի միջոցով։
Արտաքին հղումներ
Կատեգորիա:Համացանցային նախագծեր Կատեգորիա:Գուգլ Կատեգորիա:Անդրոիդի ծրագրային ապահովում Կատեգորիա:Ճամբարի ժամանակավոր
Դոնալդ Ռամսֆելդ
Դոնալդ Հենրի Ռամսֆելդ (Donald Henry Rumsfeld,, ԱՄՆ), քաղաքական գործիչ, Հանրապետական կուսակցության ներկայացուցիչ, ԱՄՆ-ի պաշտպանության նախարարը 1975-1977 թվականներին՝ Ջերալդ Ֆորդի օրոք և 2001-2006 թվականներին՝ Ջորջ Բուշ կրտսերի օրոք։
«Կրակի պահպանիչ» պարգևի դափնեկիր «Անվտանգության քաղաքականության կենտրոնի» կողմից (Center for Security Policyоt) (1998 թվական)։
Կենսագրություն
Ծնվել է Ջորջ Դոնալդ Ռամսֆելդի և Ջանեթի (օրիորդական ազգանունը Հաստեդ) ընտանիքում ։ Նրա հայրը ծագումով գերմանական ընտանիքից էր, որոնք արտագաղթել են Գերմանիայից 1870 թվականին  ։ Մեծանալով Վիննետկա քաղաքում (Իլինոյս նահանգ)՝ Ռամսֆելդը դարձավ Արծիվ սկաուտ 1949 թվականին։ 1943-1945 թվականներին Ռամսֆելդն ապրել է Կորոնադոյում՝ Կալիֆորնիա նահանգ։ Այդ տարիներին՝ Երկրորդ աշխարհամարտի ժամանակ, հայրը ծառայում էր Խաղաղ օվկիանոսում ավիակրի վրա ։
(5236) Յոկո
(5236) Յոկո (Yoko), աստերոիդ աստերոիդների հիմնական գոտում։ Հայտնաբերվել է 1990 թվականի հոկտեմբերի 10-ին Յոշիկանե Միզունոյի և Թոշիմասա Ֆուրութայի կողմից Կանիում ։
Դոնալդ Ռամսֆելդ
Կենսագրություն
Ռամսֆելդը հաճախում էր «Բեյքեր դեմոնստրացիոն» (Baker Demonstration School) մասնավոր միջնակարգ դպրոցը, որից հետո ավարտեց «Թրիերի նոր միջնակարգ դպրոցը» (New Trier High School)։ Նա ընդունվեց Փրինսթոնի համալսարան կրթաթոշակով։ Ուսանելու տարիներին ապագա քաղաքական գործիչը դարձավ իր համալսարանի ռեսլինգի թիմի ղեկավար, ինչպես նաև ղեկավարեց «Լայթվեթ Ֆուտբոլ» (Lightweight Football) ֆուտբոլային թիմը։ Փրինսթոնի հանրակացարանում նրա հարևանն էր ապագա պաշտպանության նախարար Ֆրենկ Կառլուչին։
Դոնալդն ամուսնացավ իր դպրոցական ընկերուհի Ջոյս Փիրսոնի հետ 1954 թվականի դեկտեմբերի 27-ին։ Զույգն ունեցավ երեք զավակներ և 7 թոռներ։ Ռամսֆելդը ծառայել է ամերիկյան բանակում 1954-1957 թվականները։ 1958 թվականի հուլիսի 1-ին տեղափոխվեց Նավալ Աիր Սթեյշն (Naval Air Station) ռազամական բազա, որը գտնվում էր Կոլումբիա օկրուգի Անակոստիա քաղաքում, որպես պահեստային։ 1960 թվականի հոկտեմբերի 1-ին նշանակվեց 731 հակասուզանավային ինքնաթիռի էսկադրիլիայի հրամանատար Նավալ Աիր Սթեյշն բազայում, Միչիգան նահանգում, որտեղ նա վարեց Գրուման S-2 «Թրեքեր» ինքնաթիռը։ Երբ 1975 թվականին նա նշանակվեց պաշտպանության նախարար, տեղափոխվեց առաջին հերթի անհատական պահեստ ու կապիտանի կոչումով ավարտեց բանակային ծառայությունը ։
(5236) Յոկո
Արտաքին հղումներ
Կատեգորիա:1990 թվականին հայտնաբերված աստղագիտական մարմիններ Կատեգորիա:Յոշիկանե Միզունոյի կողմից հայտնաբերված աստերոիդներ Կատեգորիա:Թոշիմասա Ֆուրութայի կողմից հայտնաբերված աստերոիդներ Կատեգորիա:Աստերոիդների հիմնական գոտու աստերոիդներ
Դոնալդ Ռամսֆելդ
Կոնգրեսի անդամ
1957 թվականին՝ Դուայթ Էյզենհաուերի կառավարման օրոք Ռամսֆելդը աշխատում էր որպես Դևիդ Դենիսոնի օգնական՝ ադմինիստրացիայի գծով։ Դևիդ Դենիսոնը (11-րդ ընտրական տեղամաս, Օհայո նահանգ) կոնգրեսմեն էր։ 1959 թվականին Ռամսֆելդը դարձավ Միչիգանից կոնգրեսմեն Ռոբերտ Գրիվինի կադրերի գծով օգնականը ։ Նա ընտրվեց ԱՄՆ-ի ներկայացուցիչների պալատ 13-րդ ընտրատարածքից՝ Իլինոյսից 1962 թվականին, երբ ընդամենը 30 տարեկան էր։ Վերընտրվեց նաև 1964, 1966 և 1968 թվականներին ։
Նիքսոնի վարչակազմ
Ռամսֆելդն իր պաշտոնավարման 4-րդ ժամկետից հետո Կոնգրեսից հեռացավ 1969 թվին նախագահ Ռիչարդ Նիքսոնի վարչակազմ։ Նա զբաղեցրեց մի շարք պատասխանատու պաշտոններ Նիքսոնի օրոք։ 1969 թվականին Նիքսոնը որոշեց բարեփոխումներ և վերակառուցումներ կատարել ԱՄՆ տնտեսական դեպարտամենտում, որոնք ստեղծվել էին դեռևս Քենեդու օրոք։ Դա ապագա նախագահ Լինդոն Ջոնսոնի «Հզոր հասարակություն» փոփոխությունների փուլն էր նաև, որը մեծ տարածում գտավ հետագայում։ Նիքսոնն այդ բարեփոխումների կազմակերպիչ նշանակեց Ռամսֆելդին։ Անձամբ Ռամսֆելդը, երբ դեռևս Կոնգրեսում էր, դեմ քվեարկեց Նիքսոնի առաջարկությանը, փաստելով, որ այն առավել շատ վնաս կհասցնի ԱՄՆ-ի տնտեսությանը, քան դրական արդյունքներ կապահովի և որ ինքը այդ պաշտոնին իրեն չի տեսնում ։ Նա համաձայնեց միայն այն բանից հետո, երբ նախագահն ինքը խնդրեց դրա համար։ Սակայն ապագա ղեկավարն այնպես արեց, որ Դեպարտամենտը չդառնա «փորձերի լաբորատորիա» ։ Այդ ժամանակ իր մոտ ծառայության վերցրեց Ֆրենկ Կառլուչիին և Դիք Չեյնին։
Հայտնի լրագրողական վերլուծաբան Ջեկ Անդերսոնը փաստում է, որ Ռամսֆելդը կրճատում է աղքատներին տրվող ծախսերը, բայց նաև ծախսում է հազարավոր դոլարներ իր օֆիսը վերակառուցելու նպատակով։ Դոնալդը Անդերսոնին գրեց պատասխան, որում նշեց, որ դա չի համապատասխանում իրականությանը, այն բացահայտ կեղծիք է և հրավիրեց նրան օֆիս։ Այցելելով այնտեղ, Անդերսենը սկզբում շարունակեց հայտարարել վերոնշյալ կարծիքի մասին, բայց որոշ ժամանակ անց նա խոստովանեց, որ այդ հոդվածը սխալմունք էր ։
Երբ Դոնալդ Ռամսֆելդը հեռացավ Դեպարտամենտի տնտեսական պաշտոնից, Նիքսոնը նրան նշանակեց Նախագահի խորհրդական (1970 թվական) ։ 1973 թվականի փետրվարին Ռամսֆելդը դարձավ ԱՄՆ-ի դեսպանը ՆԱՏՕ-ում՝ Բրյուսելում։ Այնտեղ նա հանդես եկավ ելույթներով, ինչպես նաև ԱՄՆ-ի կողմից հրավիրվեց լուծելու Կիպրոսի հիմնախնդիրը Թուրքիայի հետ ։
Ֆորդի վարչակազմ
1974 թվականի օգոստոսին Ռամսֆելդը հրավիրվեց Վաշինգտոն, որպեսզի դառնա նոր նախագահ Ջերալդ Ֆորդի վարչակազմի ղեկավար։ Նա Ֆորդի վստահված անձն էր դեռևս այն պահից, երբ եկավ Սպիտակ տուն ու երբ Ֆորդը դեռևս փոքրամասնության լիդերն էր։ Երբ նոր նախագահը անցավ պաշտոնին Դոնալդին նշանակեց ԱՄՆ նախագահի վարչակազմի ղեկավար, որտեղ վերջինս աշխատեց 1974 թվականից 1975 թվականը ։ 1975 թվականի հոկտեմբերին Ֆորդը Ռամսֆելդին նշանակեց Պաշտպանության 13-րդ նախարար, իսկ Ջորջ Բուշը՝ Կենտրոնական հետախուզական վարչության տնօրեն։
Ռամսֆելդը հետամուտ էր լինում կրճատել պաշտպանության նախարարությանը տրվող բյուջեն, բայց միաժամանակ էլ բարձրացնել ԱՄՆ-ի ռազմաստրատեգիական դերը։ Նա հմտորեն ազդում էր ԱՄՆ-ի Պետքարտուղար Հենրի Քիսնջերի որոշումների վրա, որպեսզի վերջինս արտահայտվի այդ ռազմաստրատեգիական բանակցություններում հօգուտ Ռամսֆելդի ։